Úradný vestník L 253 , 05/10/1996 S. 0013 - 0014



Smernica Komisie 96/63/ES z 30. septembra 1996, ktorou sa mení a dopĺňa smernica Rady 76/432/EHS o aproximácii právnych predpisov členských štátov týkajúcich sa brzdových zariadení poľnohospodárskych alebo lesných kolesových traktorov (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 100a, so zreteľom na smernicu Rady 74/150/EHS zo 4. marca 1974 o aproximácii právnych predpisov členských štátov o typovom schválení kolesových poľnohospodárskych alebo lesných traktorov [1], naposledy zmenenú a doplnenú smernicu 88/297/EHS [2], najmä na jej články 12 a 13, keďže skúška bŕzd sa dá zlepšiť nahradením stredného spomalenia vzorcom určujúcim brzdnú dráhu ako funkciu rýchlosti; keďže po tejto zmene a doplnení budú nasledovať ďalšie s cieľom zlepšiť bezpečnosť traktorov a komponentov sprevádzajúcich ich používanie; keďže opatrenia tejto smernice sú v súlade so stanoviskom Výboru pre prispôsobovanie sa technickému pokroku stanoveným smernicou 74/150/EHS, PRIJALA TÚTO SMERNICU: Článok 1 Prílohy I a II k smernici Rady 76/432/EHS [3] sa týmto menia a dopĺňajú podľa prílohy k tejto smernici. Článok 2 1. S účinnosťou od 1. októbra 1997 členské štáty nesmú: - odmietnuť, pokiaľ ide o typ traktora, udeliť typové schválenie ES, odmietnuť vydať doklad uvedený v poslednej zarážke článku 10 ods. 1 smernice 74/150/EHS alebo odmietnuť udeliť vnútroštátne typové schválenie, alebo - zakázať evidenciu, predaj alebo uvedenie traktorov do premávky, na základe týkajúcom sa brzdových zariadení, ak traktory vyhovujú požiadavkám smernice 76/432/EHS v znení tejto smernice. 2. S účinnosťou od 1. marca 1998 členské štáty: - už viac neudelia typové schválenie ES alebo nevydajú doklad uvedený v poslednej zarážke článku 10 ods. 1 smernice 74/150/EHS a - môžu odmietnuť udeliť vnútroštátne typové schválenie pre typ traktora na základe týkajúcich sa brzdových zariadení, ak tieto nevyhovujú požiadavkám smernice 76/432/EHS v znení tejto smernice. Článok 3 1. Členské štáty prijmú do 1. októbra 1997 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. 2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty 3. Členské štáty oznámia Komisii text hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Článok 4 Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 30. septembra 1996 Za Komisiu Martin Bangemann člen Komisie [1] Ú. v. ES L 84, 28.3.1974, s. 10. [2] Ú. v. ES L 126, 20.5.1988, s. 52. [3] Ú. v.ES l 122, 8.5.1976, s. 1. -------------------------------------------------- PRÍLOHA Smernica 76/432/EHS sa mení a dopĺňa takto: "1. V prílohe I, bod 4.2.6, na konci prvého pododseku sa pridáva táto veta: "Ak je brzdená viac ako jedna náprava, môže byť jedna náprava vyradená z činnosti za predpokladu, že aktiváciou prevádzkovej brzdy sa automaticky táto náprava uvedie do činnosti a ak zlyhá jej pripojovacie zariadenie, táto náprava sa automaticky uvedie do činnosti bez ohľadu na aktiváciu prevádzkovej brzdy." 1. V prílohe II, bod 1.1.1, sa prvá veta nahrádza touto: "Účinnosť prevádzkovej brzdy je založená na brzdnej dráhe vypočítanej podľa vzorca stanoveného v 2.1.1.1." ,bod 1.2.2.2 sa vypúšťa,bod 2.1.1.1 sa mení a dopĺňa nasledujúcim znením: "2.1.1.1 Za podmienok skúšky typu O sa má dosiahnuť vzdialenosť zastavenia vypočítaná podľa vzorca: S ≤ 0,15 V + V 2116 kde V je maximálna konštrukčná rýchlosť v km/h, a Smax je maximálna vzdialenosť zastavenia v metroch" --------------------------------------------------